खेल मैदान पर सात माह से पड़ा मलबा, हादसे के इंतजार में है स्कूल प्रबंधन
स्कूल शिक्षा के स्तर को बेहतर बनाने अौर बच्चों के स्वास्थ्य और खेल प्रतिभा को निखारने के लिए प्रशासन द्वारा नई- नई योजनाएं चलाई जा रहीं हैं। वहीं मैदानी हकीकत बिल्कुल इसके विपरीत है। शासकीय स्कूलों में भवनों की स्थिति जर्जर होती जा रही है। वहीं, कुछ स्कूलों में खेल मैदान ही नहीं हैं और जहां हैं वह इस स्थिति इतनी खराब है कि खेल गतिविधियां कराना मुश्किल है। ऐसे ही दो स्कूल हैं सुभाष नगर स्थित शासकीय कन्या माध्यमिक और शासकीय प्राथमिक शाला। यहां दोनों स्कूलों के बीच मौजूद खेल मैदान पर पिछले छह माह से टूटे हुए भवनों का मलबा पड़ा हुआ है। स्कूल प्रबंधन ने कीचड़ की समस्या खत्म करने के लिए सात माह पहले मई के महीने में एक ट्राली मलबा मैदान पर डलवाया था। जिसके बाद आसपास के लोगों ने भी यहां अपने टूटे भवनों का मलबा डाल दिया। जिसके बाद स्कूल सत्र शुरू होने से पहले स्कूल प्रबंधन ने मैदान की स्थिति सुधारने की वजह इसे एेसे ही छोड़ दिया। अब रोजाना भोजन अवकाश और छुट्टी के समय बच्चे यहां मलबे के ढेर पर खेलते हैं। ऐसे में यदि कोई बच्चा हादसे का शिकार होता है तो इसका जिम्मेदार कौन होगा। जब सिटी प्लस टीम इस मामले में स्कूल प्रबंधन से बात की तो उनका कहना था कि मलबे को समतल कराने के लिए स्थानीय पार्षद से बात हुई थी। उन्होंने इसे समतल कराने का आश्वासन भी दिया था, लेकिन अब तक उनके द्वारा इसे ठीक नहीं कराया गया।
सागर. स्कूल का खेल मैदान जहां पैदल भी चलना मुश्किल है। ऐसे मैदान में खेलना बच्चों की मजबूरी है।
सागर. शौचालय में भी ताला डला।
दोनों शासकीय स्कूलों को मिलाकर करीब 600 बच्चे यहां पढ़ते हैं। लेकिन इसके बावजूद भी यहां बच्चों के लिए खेल मैदान की व्यवस्था नहीं है। वहीं इसके अलावा स्कूल में जो शौचालय हैं उन पर भी प्रबंधन ने ताले लगा रखे हैं। इसके पीछे स्कूल प्रबंधन का कहना है कि उनके पास सफाई करने वाले कर्मियों की व्यवस्था नहीं है। शौचालय पर ताला लगे होने के कारण कन्या शाला की छात्राओं को खुले में जाना पड़ता है।
Ãबारिश के समय स्कूल के खेल मैदान पर कीचड़ भरने की समस्या होती थी। जिसके चलते यहां मलबा डलवाया था। लेकिन हमारे पास इसे ठीक कराने के लिए फंड नहीं है। ऐसे में हमने स्थानीय पार्षद से इसे ठीक कराने की मांग की थी। उन्होंने हमें मैदान समतल कराने का आश्वासन दिया था, लेकिन अभी तक कुछ नहीं हुआ। - विनीत चौहान, प्राचार्य शा. माध्यमिक कन्या शाला, सुभाष नगर
दान मिला गेट लेकिन बाउंड्रीवॉल नहीं
स्कूल में आए दिन ताले टूटने की वारदातें भी होती रहती हैं। जिसके चलते स्कूल प्रबंधन को एक व्यक्ति द्वारा लोहे का एक गेट दान में दिया गया था। लेकिन स्कूल प्रबंधन के पास बाउंड्रीवॉल बनाने के लिए राशि न होने के कारण यह गेट करीब चार माह पहले ऐसे ही पड़ा हुआ है।
दोनों स्कूलों में 600 बच्चे
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva